text: Paraffin-forurening på vestkysten
  31 juli 2012 kl. 14.57
  For fjerde gang inden for det seneste halve år er nogle af Varde Kommunes strande ramt af paraffin-forurening.
  På en strækning fra Grærup Strand til Skallingen ligger en 10-15 meter bred bræmme af paraffin på stranden. 
  Oprydningen efter forureningen begyndte tirsdag med kommunens egne strandrensere, der får assistance fra Esbjerg Maskinstation. 
  Det er uvist, hvor paraffinen kommer fra.
  Det er kommunens opgave at rydde op efter forureningen, men Miljøstyrelsen dækker udgifterne til arbejdet. 
  Strandene forventes at være fri for paraffin i løbet af torsdag 2. august.
  